
ZAPISNIK
5. SESTANKA UREDNIŠKEGA ODBORA GLASILA RIBIČ IN SPLETNIH STRANI (URS)  V MANDATU 2017-2022

Seja Uredniškega odbora v mandatu 2017- 2022 je bila v torek 7. 1. 2020, s pričetkom ob 15:00 uri v prostorih RZS, Tržaška cesta 134, 1000 Ljubljana.

Prisotni: 
· URS: 	Igor KLOBOVES predsednik, člani: Nuška BOŽIČNIK d. odgovorna urednica glasila Ribič, Drago ORNIK, Peter WEIBL, Boštjan P. ZAGOŽEN.
· vabljeni: 	mag. Igor MILIČIĆ (sekretar RZS)		        dr. Miroslav ŽABERL (predsednik RZS).

Opravičeno odsotni: 		 
· URS: 	 		        Egon DOLENC
· vabljeni:		       /

Od šestih je prisotnih 5 članov odbora. Sestanek je sklepčen.

Predlagan je bil naslednji dnevni red:

1. Obravnava zapisnika in realizacije sklepov pretekle seje.
2. Program dela uredniškega odbora. 
3. Izdajanje elektronske oblike glasila Ribič. 
4. Vprašanje posodobitve spletne strani RZS.
5. Razno.

Predlagan dnevni red je bil sprejet soglasno. Vsi prisotni so se strinjali z zvočnim snemanjem seje za potrebe pisanja zapisnika.  


AD 1

Obravnava zapisnika in realizacije sklepov pretekle seje. 

Predsednik komisije I. Kloboves je povzel vsebino točk pretekle seje. Izrazil je pohvalo in zahvala za člana delovne skupine E. Dolenca, B. Zagožna za strokovno pripravo analize glede delovnega meta odgovorni urednik RZS, ki je bila predstavljena in sprejeta na UO RZS, urednici N. Božičnik pa za ureditev osnutka uredniške politike glasila Ribič. Predsednik RZS dr. M. Žaberl je vsem pripravljavcem analize izrekel. Zahvalo za kvalitetno opravljeno delo; kljub posameznim vsebinskim vprašanjem pri analizi, je UO RZS v celoti sprejel predloge rešitev avtorjev analize. Hkrati je UO določil, da je potrebno  v 6 mesecih poročati na sejo UO o napredkih glede na sprejete ukrepe. Za javno objavo uredniške politike je potrebno pripraviti končno prečiščeno verzijo. 

Razprava: N. Božičnik zanima koliko stare novice objavljati v glasilu oz. ali bi bilo smiselno definirati časovni okvir, pripravlja navodila za avtorje člankov. Mnenje prisotnih in ostalih članov odbora je, da je v pristojnost urednice sodi ocena, ali je določen članek še aktualen za objavo v glasilu ali ne. V primeru morebitnih sporov bo mnenje urednice podprl uredniški odbor.

Sprejet je bil:

Sklep 1: člani komisije so brez pripomb potrdili zapisnik pretekle seje in poročilo o realizaciji sklepov.


AD 2

2. Program dela uredniškega odbora. 

Razprava: predloge novih rubrik je predstavil član odbora B. P. Zagožen, ki so:
- predstavitev posamezne RD v vsaki številki glasila, 
- prispevek iz poročil predstavnikov RZS,
- intervju z osebnostmi ki delujejo v ribištvu,
- rubrika Mladi ribič. 

Predstavitve RD so namenjene tudi primerjavi med RD na podlagi javno dostopnih podatkov za čim večjo objektivnost. Predlagana je izbiro predstavitev RD po naključnem ključu. Predstavniki RZS, ki so bili uradno poslani za zastopanje zveze s povračilom stroškov, so o tej aktivnosti dolžni napisati poročilo in zagotoviti slikovni material, ki ga posredujejo urednici za  brezplačno objavo. 
Intervjuje pripravi urednica, v razpravi so bili za začetek predlagani intervjuvanci, ki so javno izpostavljene osebe, ki so tudi ribiči - pisatelj T. Partljič in pevec V. Kreslin. Glede rubrike Mladi ribič se vsi prisotni strinjajo, da je potrebno z uspešno rubriko nadaljevati. Predsednik RZS Žaberl je izpostavil, da glasilo pišemo za ribiče, glede na podatke opravljene ankete – je bilo dosti predlogov o potopisnih člankov o ribičiji, lahko pa povprašajmo bralce o predlogih sprememb. Izpostavil je še, da se lahko v glasilu objavijo tudi prevodi uradnih stališč Evropske ribiške zveze, ki so vezani na perečo ekološko problematiko rib in njihovih habitatov.

Glede vprašanja stroškov glasila  so prisotni seznanjeni s potrdilom novega cenika avtorskih honorarjev in cenik oglasov; ti akti se na spletni strani takoj posodobi. Pri pridobivanju oglasov je potrebno biti proaktiven, urednica je že pošiljala povpraševanje za oglaševanje v Ribiču 

N. Božičnik prisotne člane odbora opozori na 80. letnico glasila Ribič, ki sovpada s 140. letnico delovanja zveze, zato je tu potrebno uskladiti ustrezne aktivnosti (osvežitev designa glasila). Predsednik RZS Žaberl pove, da bo potrebno pripraviti skupaj za obe obletnici organizacijski odbor (predlog sestave odbora za glasilo: Žaberl, Kloboves, Božičnik, Zagožen). Predlog I. Klobovesa ob obletnici je tudi zahvala posameznim avtorjem (5-10 oseb), ki so s svojim delom posebej izstopali.

Po razpravi je bil sprejet:

Sklep 2:  člani uredniškega odbora so se seznanili s predlogi programa dela uredniškega odbora in ga potrjujejo. 


						AD 3

3. Izdajanje elektronske oblike glasila Ribič. 

Razprava – Kloboves predstavi problematiko uvajanja elektronske oblike glasila e-Ribič; stvar je pripravljena za postopni začetek uvedbe, potrebno se je odločiti za začetek uvajanja novega sistema. Obstoječi pregled številk za preteklo leto na spletni strani RZS ostane nespremenjen. 

Zagožen: prvo leto je prehodno obdobje, naročniki bodo dobili  obe verziji: elektronsko (pdf.) in tiskano.  Potrebno je poiskati tehnični rešitvi za označevanje naročnin na e-Ribiča in za dejansko distribucijo elektronske verzije z enega e-naslova na pridobljene e- naslove naročnikov. Naredili bi preizkusno distribucijo e-Ribiča na populacijo 100 oseb, administratorji RD se bodo morali navaditi na spremembe. V bazi Klen se pripravlja nova rubrika za označevanje prejemnikov e-Ribiča.
Kloboves, Weibl – izpostavila sta skrb, da bi lahko naročnina e-Ribiča presegla 50% kar za tiskarja lahko pomeni spremembo pogodbe zaradi upada števila. Predsednik RZS je povedal, da bo RZS v  takem primeru, šla v nova pogajanja.
Božičnik: izpostavila vprašanje samostojnih naročnikov glasila (30-35 primerov); Kloboves predlaga uvedbo popusta za dolgoletne samostojne naročnike glasila, ki se določi z žrebom.  
Nov sistem moramo testirati in na skupščini RZS podati ustrezno informacijo. Ko bo testno obdobje zaključeno bo v eni od številk glasila objavljena uvodna beseda predsednika URS o začetku prehodnega obdobja za obe verziji glasila, tiskano in elektronsko, po marčevski skupščini RZS.

Člani odbora so soglasno sprejeli: 

Sklep 3: uredniški odbor potrjuje, da v času do skupščine RZS poteka poskusno obdobje uvajanja elektronske verzije glasila Ribič.  

		

AD 4

4. Vprašanje posodobitve spletne strani RZS.

Razprava: sekretar RZS Miličić pove, da je trenutna postavitev spletne strani RZS tehnično komplicirana in uporabnikom neprijazna, hkrati pa ni kompatibilna za uporabo le-te na pametnih telefonih. O tem je že potekala razprava na sejah promocijske komisije in uredniškega odbora. Spletno stran RZS je potrebno posodobiti in prevesti vsebino v en svetovni jezik; I. Miličić se je zavezal, da bo vsebino strani brezplačno  prevedel v angleški jezik. 

Predsednik RZS Žaberl vidi dva problema spletne strani glede vsebine spletne strani in sicer neažurnost   in neaktualnost posameznih vsebin na obstoječi spletni strani. Prisotnim je predstavil idejo o vzpostavitvi pravnega ribiškega portala, ki ga bodo vodili člani pravne komisije RZS. 
Glede ostale vsebine spletne strani so se prisotni strinjali, da RZS zagotovi sprotno brisanje tekmovalnih rezultatov. Urednica predlaga objavo kratkih novic iz RD na spletni strani, katere drugače ne more dati v glasilo. 

[bookmark: _GoBack]B. Zagožen izpostavil vprašanje namena spletne strani in kot rešitev predlaga najem spletnega mesta s programom World Press 1. Predviden strošek za postavitev strani je cca od 1.000 - 2.000 eur oz. strošek gostovanja na spletu pa je pod 100 eur na leto. Izbrani ponudnik storitev mora postaviti vsebino spletne strani in prenesti obstoječo vsebino, sam tega ne more obljubiti. Izvedba spremembe/posodobitve spletne strani, se mu zdi izvedljiva naslednje leto, skupaj s predvidenimi oblikovnimi spremembami glasila.

Po letošnji skupščini RZS se sestanejo Zagožen, Božičnik in Miličić za načelni dogovor glede operativnih zadev glede spletne strani RZS.

Sklep 4: uredniški odbor je soglasno sprejel dogovor o začetku aktivnosti za prenovo spletne strani RZS. 


AD 5

5. Razno.

· Božičnik - A. Janc je predlagal izdelavo nove ribiške igrice za otroke in vpeljavo nove rubrike za glasilo - kako so nastali emblemi RD. 
· Žaberl – podal predlog pridobitve dopisnika iz vsakega ribiškega regijskega območja, za njihovo kar bo angažiral tudi člane UO RZS.

Vsi sklepi so bili sprejeti soglasno. Sestanek je bil končan ob 17:30 uri.


Ljubljana, 7. 1. 2020

Zabeležil:							Predsednik komisije
mag. Igor MILIČIĆ						Igor KLOBOVES l.r.



Po verifikaciji predsedujočega kopije zapisnika v e- verziji prejmejo:
· člani komisije,
· člani UO,
· v zapisniku zadolženi posamezniki,
· arhiv RZS.


	
OPOMBA:	Strokovna služba RZS objavi zapisnik na spletnih straneh zveze po  seznanitvi na seji UO.

